**Szervezeti és Működési Szabályzat**

1. **Szervezeti és Működési Szabályzat célja:**

A jelen szervezeti és működési szabályzat rögzíti a tanoda felépítését, a tanoda működésének belső rendjét, ill. belső és külső kapcsolatokra vonatkozó megállapításokat.

1. **Szervezeti és Működési Szabályzat hatálya:**

A szabályzatban foglaltak megismerése és megtartatása feladata és kötelessége a tanoda vezetőjének, minden pedagógusának és dolgozójának, a tanoda diákjainak, a diákok szüleinek, valamint, azoknak, akik kapcsolatba kerülnek, ill. igénybe veszik a tanoda szolgáltatásait, használják helyiségeit, létesítményeit.

1. **A dokumentumok nyilvánossága:**

A tanoda alapdokumentumai (ped. program, házirend, szmsz stb) nyilvánosak így megtalálható, elérhető a tanoda közösségi termében, ill. arról felvilágosítást kérhet a tanoda vezetőjétől.

1. **Szervezeti felépítés:**

Kuratórium elnöke

Tanoda Szakmai vezetője

Somos László

Menedzsment

Projektmenedzser

Szabóné Kiss-Vincze Mónika

|  |  |  |  |  |
| --- | --- | --- | --- | --- |
| Mentor  Tátrai Tamás | Mentor  Visnyei Gábor | Gyógypedagógus  Galambosné Gyuricsán Andrea | Pedagógus  Rangits Gábor | Helyi közösségi mentor  Puskásné Sárközi Erzsébet |

1. **A tanoda működési rendje**

- A Tanoda iskolai munkanapokon 1200-1730-ig van nyitva. Az ettől eltérő nyitva tartásról a Tanoda vezetője hozhat döntést.

- A Tanoda nyitvatartási idején belül, 1200-1530-ig minimum 3 fő (mentor, pedagógus, helyi közösségi mentor), 1530-1730-ig minimum 1 fő (mentor, pedagógus, helyi közösségi mentor) kell, hogy tartózkodjon.

A fogadóórák rendje:

* Galambosné Gyuricsán Andrea – mentor: minden hónap 1. kedd, 1600 - 1730
* Tátrai Tamás – mentor: minden hónap 2. kedd, 1600 - 1730
* Visnyei Gábor – mentor: minden hónap 3. kedd, 1600 - 1730

- A tanodában foglalkozásokat vezető nevelők és más munkatársak felvételéről, munkaköréről, a munkavégzés feltételeiről a tanodát fenntartóSzent Erzsébet Alapítvány (a továbbiakban: alapítvány) elnöke, a projekt menedzser és a tanoda szakmai vezetőjének egyetértésével dönt.

- A tanodaprogramban résztvevő munkatársak havi munkadíjuk kifizetéséhez a Tanodaprogram programmenedzserének egyetértése is szükséges. A programmenedzser a havi munkadíj kifizetéshez való hozzájárulását megtagadhatja, ha a programban résztvevő munkatárs a programmal kapcsolatos írásbeli beszámolási kötelességének az előírt határidőre nem, vagy nem az előre meghatározott minőségben tett eleget. Ezt a feltételt az érintett munkatársak munkaszerződésébe is bele kell foglalni.

1. **A tanodai közösségek**

* Hetente a tanodában dolgozó munkatársak közössége reflexiót tart, ahol feldolgozzák a hét eseményeit. Elemzik önmaguk és a gyermekek viselkedését, konstruktív megoldásmódokat keresnek az egyes feladatok elvégzéséhez, ill. a jövőbeni teendőkhöz.
* A tanulóknak lehetőségük van minden nap kiscsoportos megbeszélést kezdeményezniük, a tanulócsoportoknak kiscsoportos megbeszélést tartaniuk.
* A megbeszélések lehetőséget nyújtanak arra, hogy a tanulók egymás közötti konfliktusokat oldjanak meg, a tanoda működésére vonatkozólag javaslatokat tegyenek, új ötleteket vessenek fel, mindezt a demokratikus működés szabályai szerint.

1. **A nevelő munka belső ellenőrzésének rendje**

- A tanoda működésének belső ellenőrzéséért való felelősség megosztott: A munkatársak jelenlétének ellenőrzéséért, valamint a tanoda állagának, felszerelésének ellenőrzéséért, ill. a szakmai munka minőségének ellenőrzéséért a tanodaprogram szakmai vezetője, a program előírásainak megfelelő, kötelező dokumentumok elkészítésének ellenőrzéséért a programmenedzser felelős.

- A pénzügyi ellenőrzés a tanodafenntartó alapítvány elnökének és más tisztviselőinek a feladata az alapítvány alapszabálya szerint.

- A tanoda valamennyi munkatársa vonatkozásában a munkáltatói jogokat a tanodafenntartó alapítvány elnöke gyakorolja. Az alapítvány elnöke egyes munkáltatói jogokat a tanoda más munkatársaira is átruházhat.

1. **A tanulók felvételének rendje**

- Minden tanév kezdete előtt augusztus utolsó két hetében szülő és a gyermek jelenlétében történhet meg a tanodába való beiratkozás. Pótbeiratkozás az adott tanév kezdetén szeptember elsején lehetséges, amennyiben a tanoda tárgyi és személyi feltételei ezt lehetővé teszik. Különös indokoltság (pl. iskolaváltás, költözés, családi krízis helyzet) esetén - a tanodavezető engedélyével - évközben is történhet felvétel.

- a felvétel feltétele:

- önkéntesség a szülő és a gyermek részéről

- a gyermek integrált oktatásban való részvétele

- mind a szülő, mind a gyermek elfogadja a házirendben leírtakat

1. **A tanuló távolmaradásának, mulasztásának, késésének igazolásának szabályai**

- A tanulói hiányzás amennyiben adott időszak (két havonkénti összesítés) alatt eléri a 70%-ot, úgy a gyermek tanulói tagsága megszűnik.

- Két hetes távolmaradás esetén az illetékes pedagógus köteles felkeresni a gyermek családját, és felderíteni a távolmaradás okát.

- Amennyiben a távolmaradás okának megszűntetésére lehetősége van a tanoda munkatársainak, kötelesek ezt megtenni.

1. **Rendkívüli esemény, bombariadó és tűz esetén szükséges teendők**

- Amennyiben olyan rendkívüli esemény következik be, amely a tanodában tartózkodók életét testi épségét veszélyezteti (pl. tűz, bombariadó, súlyos erőszakos cselekmény, stb.) az épületet a kijáraton keresztül mindenki köteles azonnal elhagyni, majd ezt követően az ügyeletes dolgozó utasításai alapján kell a mentésben részt venni.

- Az ügyeletes dolgozó szükség esetén telefonon azonnal értesíti az illetékes hatóságot (pl. tűzoltóság, mentő, rendőrség) és egyidejűleg a tanoda vezetőjét, majd a fenntartó alapítvány elnökét.

*Kaposfő, 2016. szeptember 04.*